เจน-นุ่น-โบว์ ถูกด่าเนรคุณวงวาเลนไทน์ ทิ้งอ่างทอง ทะเลาะนายห้างท็อปไลน์ 
โด่งดังมากสุดๆ ในตอนนี้สำหรับ 3 สาว เจน-นุ่น-โบว์ ซุปเปอร์วาเลนไทน์ที่กำลังโด่งดังและมาแรงแซงโควิด งานนี้ บุ๋ม ปนัดดา เลยดึงตัวมานั่งสัมภาษณ์แบบเปิดใจในรายการ เคลียร์ให้จบ ซึ่งทั้ง 3 สาวเล่าว่าคาดคิดมั้ยจู่ๆ 3 คนจะกลับมาเปรี้ยงปร้าง?โบว์ : ไม่ได้คาดฝันอะไรเลยค่ะ เพราะว่าเพลงนี้ จะบอกว่าดังก็ดังในรูปแบบของการบันทึกการแสดงสด มีซีดีขาย มัน 10 ปีแล้วที่เป็นเพลงเปิดตัวของพวกเรา แล้วจู่ๆ มันกลับมาได้ยังไงสามคนบอกว่าถ้าใครได้ดูคลิปที่ใช้แสดงเปิดตัว เต้นยังไม่เป็นเลย?โบว์ : ใช่ค่ะ ไม่รู้เลยว่าต้องมองกล้องไหนนุ่น : เรามาจากวงดนตรีงานนอก ไม่มีครูสอนเต้นเป็นศิลปิน เวลาจะเล่นเพลงไหนเราก็แกะท่าเอง พอได้มาเข้าสังกัดเราก็ไม่รู้จักว่าเรียนเต้นอะไรยังไง ขับรถอยู่ในกรุงเทพฯ ยังหลงเลยเพลงพอดัง คนก็ถามหาพวกคุณว่าตัวจริงเสียงจริงเป็นใคร มีคนหนึ่งในนี้บนในใจ?เจน : เราบนว่าตาไข่ขอให้เพลงเราดังไปนานๆ นะ เพราะติดช่วงโควิด เราไม่สามารถออกคอนเสิร์ตได้ ขอให้ดังนานๆ อยู่ไปเรื่อยๆ นะ ขอให้มีงานโฆษณา รีวิวสินค้าเข้ามาเยอะๆ แล้วก็มีจริงๆ ค่ะพอกลับมาดังเปรี้ยงปร้าง ในใจเสียดายมั้ย ไม่น่าเป็นช่วงนี้เลย?โบว์ : พอมีโควิดเข้ามา เรายังไม่มีกระแส เราก็เสียดาย เพราะงานเราถูกยกเลิก พอมีโควิด เราไม่รู้ว่าเมื่อไหร่จะได้ร้องเพลงอีกเสียดายขั้นที่ 2 กลับมาเปรี้ยงปร้างก็ออกไปโชว์ตัวไม่ได้?โบว์ : มันที่สุดแล้วค่ะ ถ้าไม่มีโควิดนะคะ บอกเลย เช้า กลางวัน เย็น (หัวเราะ)พวกคุณต่อให้ไม่มีกระแส ก็มีงานคอนเสิร์ตเรื่อยๆ เล่าหน่อย?โบว์ : ช่วงหน้างานกินนอนบนรถตู้ เหมือนบ้านหลังที่สอง เดินทางกันไกลๆ แทบไม่ได้กลับบ้านนุ่น : พวกเราเป็นวงวาไรตี้ ร้องทุกแนว ไปภาคอีสานทีนึงก็ 10 วัน อาบน้ำในปั๊มบ้าง ขับรถเองด้วยค่ะ (หัวเราะ) แต่งหน้าทำผมเองเจอกันยังไง?โบว์ : เราอยู่วงวาเลนไทน์อ่างทองมาก่อน หนูอยู่มาก่อน แล้วก็เป็นพี่นุ่น พี่เจน หนูอยู่มา 9 ปี วาเลนไทน์อ่างทองมีโอกาสบันทึกการแสดงสดกับท็อปไลน์ หลังจากนั้นทิ้งระยะเวลาไปพวกหนูต่างคนต่างออกจากวงอ่างทอง แล้วทางท็อปไลน์ก็ให้มาลองเป็นศิลปินในสังกัด เราก็ตกลงใจกัน พอเซ็นสัญญาปุ๊บ ได้ไกด์เพลงแรกคือซุปเปอร์วาเลนไทน์เลยเป็นประเด็นว่าคุณเนรคุณวาเลนไทน์อ่างทอง?โบว์ : สมัยก่อนแฟนคลับด่าเราเยอะมาก ออกไปแล้วทำไมไม่ใช้ชื่อตัวเองหากิน เหมือนเราทิ้งวง เนรคุณ ไปอยู่กับบริษัทแล้ว ทำไมไม่ใช้ชื่อเสียงตัวเองล่ะเจน : ตอนแรกก็มีทะเลาะกับท่านนายห้าง เจ้านายอย่าใช้ชื่อเขาเลย เราโดนด่านะ เขาก็บอกว่าไม่เกี่ยวหรอก เขามองในมุมเขาอีกมุมนุ่น : คนรู้จักเราจากวงวาเลนไทน์ ก็อยากให้มาต่อพ่วงอีกนิดนึง และเพิ่มหน้าเป็นซุปเปอร์วาเลนไทน์ ไม่ใช่ วาเลนไทน์ 1 2 3 ซะเมื่อไหร่เจน : แกบอกว่าคำว่าวาเลนไทน์เป็นลิขสิทธิ์เมืองนอก ใครใช้ก็ได้เคลียร์ตรงนี้ว่าเราไม่ได้เป็นคนเลือก?เจน : เราออกมาก่อนแล้ว ก่อนไปอยู่กับท็อปไลน์ ออกมาได้สักพักถึงไปอยู่กับท็อปไลน์ แต่ทุกคนเข้าใจว่าเขาติดต่อมาถึงออก นี่คือความจริง ส่วนคำว่าวาเลนไทน์ เป็นเรื่องของผู้ใหญ่ เราก็พูดอะไรไม่ได้ พูดไม่ออกแล้ว (หัวเราะ)ชีวิตปกติในช่วงโควิดที่ไม่มีงาน ทำอะไร?เจน : เจนอยู่บ้านขายข้าวราดแกงช่วยแม่ อาชีพหลักคือร้องเพลงอยู่แล้ว แต่พอว่างก็ช่วยธุรกิจของบ้าน ไปทานได้ค่ะ รับรองอร่อยแน่นอนนุ่น : ถ้าว่างจากการร้องเพลง ปกติพ่อกับแม่เป็นพ่อค้าตลาดนัด นุ่นก็ไปช่วยพ่อกับแม่ไปขายไก่ทอด บางทีอยากขายเองก็ทำน้ำเต้าหู้ขาย ว่างก็ไปเรียนตัดผมชาย ไม่ทำตัวให้ว่างค่ะ หางาน หาเงินเข้าตลอดโบว์ : โบว์ร้องเพลงเป็นหลักเลยค่ะ ปกติมี.ค.-เม.ย. หนูจะมีคอนเสิร์ตของหนูอยู่แล้วเกือบเต็มเดือน ที่บ้านมีธุรกิจทำวงดนตรีเล็กๆ พ่อเกษียณงานแล้ว ก็ขับรถพาหนูไปคอนเสิร์ต ตอนนี้หยุดหมด ก็อยู่บ้านค่ะชีวิตวัยเด็กปากกัดตีนถีบ?เจน : ท้อง 8 เดือนยังทำงานอยู่เลยค่ะ เรามองว่าเราเป็นคนแข็งแรง เราทำงานเป็นทีม แต่น้องๆ ก็ไม่ได้ว่านะ ถ้าเราจะหยุดงาน แต่เรารับผิดชอบตัวเองสามีไม่ห้ามเหรอ?เจน : หนูเป็นคนค่อนข้างรั้น คิดจะทำอะไรก็ทำ สามีเขาก็ดูแลเราดี รับส่วนเสียเราได้ เราปากร้าย ทุกวันนี้ก็ปากร้ายเหมือนเดิมค่ะ เขาน่าจะปลง (หัวเราะ) เขาเป็นตำรวจค่ะ เป็นข้าราชการเขาว่าไงบ้างที่เมียกลับมาดัง?เจน : เขาดีใจค่ะ บางทีเกินหน้าเกินตาเราด้วย ดีใจแทนเรา บางทีเราก็ไม่ได้อินเนอร์แรงขนาดนั้น บางทีดูเมียไปออกรายการ น้ำตาซึมดีใจแทน ส่งรูปไปให้เพื่อนๆ ดู (หัวเราะ) เพราะเขาเป็นคนซัพพอร์ตเราอยู่แล้วในทุกๆ เรื่อง น้องๆ ก็บอกว่าสามีแกดีนะพี่เจนอิจฉามั้ย?นุ่น : อิจฉาค่ะ แล้วก็สงสารสามีค่ะ (หัวเราะ)คาแรกเตอร์ของพวกคุณมีวางไว้มั้ย หรือเป็นนิสัยของพวกคุณอยู่แล้ว?โบว์ : หนูว่าเขาน่าจะมองจากการแสดงหน้าเวทีมากกว่า อย่างหนูเซ็กซี่ได้เซ็กซี่เลย โป๊ได้โป๊เลย แต่ไม่ได้โป๊แบบนั้นนะคะ น้อยชิ้นได้ แต่ไม่ได้น่าเกลียด ถ้าพี่นุ่นก็เซ็กซี่หวานๆ พี่เจนก็เซ็กซี่ลุยๆ ห้าวๆเม้าท์นิสัยแต่ละคน เวลาใครมาล้วงทำยังไง?นุ่น : ก็มีจิกกลับไปค่ะเจน : เจนสายโหด เอาไมค์ฟาดเลยค่ะนุ่น : ฟาดเสร็จยืนชี้หน้า เดี๋ยวมึงๆ (หัวเราะ) เราก็ยืนขำกัน พี่เจนเขาบ่อย อย่างใครมาถือรางวัลล่อ แบงก์ 500 1000 ปุ๊บๆ ก็ได้แล้ว เขาไวมาก เขาทวงคืนก็ไม่ให้นะเจน : เอามายัดนม มองหน้าน้องๆ เป็นอันรู้กันนุ่น : หมั่นไส้แล้วไง โชว์ไปโชว์มา เราไหว้ขอบคุณหลายรอบจนเราเริ่มหน้าแตกแล้วนะ ก็เลยบอกเจน จัดการสิเจน : เราก็เต้นสไตล์เรา พอเขาดูเพลินๆ เราก็จับปุ๊บเลย เขารู้อีกทีตังค์หายไปแล้ว (หัวเราะ)นุ่นโสด ไม่มีคนจีบเหรอ?นุ่น : จะบอกว่าไม่มีเลยก็ไม่ใช่เนอะ เดี๋ยวจะหาว่าแอ๊บ สตรอว์เบอร์รีก็เคยมีแต่โสดมา 3 ปีแล้ว น่าจะทำแต่งานหรือเขาเข้าใจผิดว่าเรามีผัวอยู่แล้ว?นุ่น : ก็อยากรู้เหมือนกันค่ะ เวลาหนูมี หนูออกสื่อตลอดนะ หนูไม่ปิดนะ แต่เวลาไม่มี มันก็ไม่มีเลยโสด 3 ปีไม่มีใครจีบ เชื่อได้มั้ย?นุ่น : เชื่อเหอะ เชื่อได้ นุ่นเป็นคนโลกส่วนตัวสูง ถ้าคบแล้วไม่ใช่ก็เลิกเลยสวยเลือกได้เปล่า?นุ่น : ประมาณนั้นค่ะ (หัวเราะ) ชอบผู้ชายขยัน อดทน เราชี้นกต้องเป็นนก ชี้ไม้ต้องเป็นไม้เจน : กับข้าวก็ทำไม่เป็นนะคะ ใครจะเอาทำเป็นแฟนคะนุ่น : พูดไปเลยว่าใครจะเอาทำเป็นเมีย ทำกับข้าวไม่เป็น แต่แม่เราเป็นแม่ค้า พอเราบอกแม่หนูอยากขายน้ำเต้าหู้ เราก็เปิดยูทูบ ถ้าเราอยากทำ ก็ทำได้โบว์สวยแซ่บ ประเด็นเยอะ เคยถ่ายเซ็กซี่ นิสัยเป็นยังไง?โบว์ : นิสัยจริงๆ ไม่ได้เซ็กซี่ ชุดอยู่บ้านเป็นกางเกงวอร์ม เสื้อแขนยาว เพราะหนูกลัวตัวดำ ตอนเด็กหนูดำมาก ดำเกรียมเลยค่ะ พอเรามาเข้าสังกัด เริ่มมีเงินซื้อครีมใช้ก็เริ่มเสียดายตังค์ น้องจะว่าตลอดว่าอยู่บ้านแต่งหน้าบ้างเถอะเจ๊ แต่เราไม่ชอบแต่งหน้า เราแต่งหน้าตั้งแต่อายุ 13 ทุกวันมันไม่ไหวเคยมีดราม่าเกิดขึ้น?โบว์ : มีโดนด่าว่าเสียภาพลูกทุ่งค่ะ ตอนแรกก็เสียใจ มันอยากถ่าย เขาขอมาปีนึงแล้ว มันเป็นโอกาสของฉันนะ แต่พอหลังๆ เขาเห็นตัวตนเราแล้วก็ไม่เหมือนในภาพแต่สามคนที่ล่อเป้าล่อตาที่สุดน่าจะเป็นโบว์?โบว์ : มีบ้างค่ะ ช่วงถ่ายเพลย์บอย หนูไม่มีงานจ้างคอนเสิร์ตที่เป็นงานวัดเข้าเลย เพราะหลวงพ่อกลัว (หัวเราะ) แต่หนูก็แต่งตัวเรียบร้อยได้ ช่วงนั้นไม่มีคอนเสิร์ตงานวัด จะมีงานลานเบียร์เข้ามาซึ่งเจ้าภาพลานเบียร์ขอแซ่บๆ แบบเพลย์บอย หนูก็บอกว่าคนคงไม่กินเบียร์ อ้วกก่อน ตอนหลังเริ่มมีวัดติดต่อมา ก็บอกว่าหนูแต่งไม่โป๊ได้ค่ะ โป๊น่ารักของหนูแหละ มีสไตล์ของหนูเขาเรียบร้อยหรือซ่า?เจน : เรียบๆ เรื่อยๆ ไม่ได้ซ่า ไม่ได้แซ่บจี๊ดอะไรคบใครหรือยัง?โบว์ : มีแฟนแล้วค่ะ จะเข้าปีที่ 13 แล้ว เป็นแฟนกันตั้งแต่อยู่วาเลนไทน์อ่างทอง เขาเป็นนักดนตรี เข้าใจกันสวยแซ่บต้องมีผู้ชายมาจีบ แฟนหึงหวงมั้ย?โบว์ : มีบ้างค่ะ ล่าสุดมีน้องทักมาแสดงความยินดี เพิ่งเป็นเพื่อนกันในเฟซบุ๊ก หนูไม่มีเวลาอ่าน แฟนก็ไปตอบแทนเลย (หัวเราะ) ไปบอกว่าเออ ขอบคุณ (หัวเราะ) แต่เขาก็เข้าใจค่ะ บางทีหนูก็ตอบแทนเขาเหมือนกัน แล้วก็ตามเขาไปด้วย (หัวเราะ) แต่หนูไม่สู้เหมือนพี่เจนเจน : บางคนบอกว่ากลัวแฟนคลับรับไม่ได้มั้ยที่เราท้อง เราก็บอกว่าไม่กลัว ให้เขารับเราที่ตัวตนดีกว่า เราก็ไม่ได้ซีเรียสว่าท้องแล้วขึ้นไปร้องจะอายมั้ย แฟนคลับบางคนซื้อแอนมัมมาให้เลยค่ะอยากบอกอะไร?นุ่น : ขอบคุณทุกคลิป ทุกกระแสในโลกโซเชียล เพื่อนพี่น้องทั้งสายบันเทิง ทุกคนที่รู้จักเรา ใครก็ออกมาคัฟเวอร์เต้นติ๊กต๊อก เต้นวาเลนไทน์กันหมด ทำให้เรามีตัวตน ได้มารวมตัวกันอีกครั้ง จากที่ชื่อเสียงเราดร็อปไปแล้วสักระยะ ก็ตื้นตันที่ทำให้เรากลับมาวันนี้เจน : ต้องกราบทูลกระหม่อมหญิงฯ เลยที่ทรงคัฟเวอร์เพลงเรา รู้สึกปลื้ม ดีใจสุดๆ เป็นบุญที่สุดแล้ว กราบขอบพระคุณมากๆ จากใจพวกเรา 3 สาววาเลนไทน์เลยค่ะโบว์ : ก็ขอบคุณวาเลนไทน์อ่างทอง ที่ให้นามสกุลเราใช้จนวันนี้ และขอบคุณแฟนๆ ที่เมตตาเราอยากให้ติดตามพวกเราตลอดไป
ดราม่าชีวิต เจน-นุ่น-โบว์ ถูกด่าเนรคุณ ทิ้งวงวาเลนไทน์อ่างทอง ทะเลาะนายห้างท็อปไลน์ 
เจน นุ่น โบว์,ซุปเปอร์วาเลนไทน์,เจน เจนจิรา เหรียญทองคำ,นุ่น นัทธมน นิลคูหา,โบว์ กัลยาณัฎศนา,super วาเลนไทน์,นักร้อง